projecte-aina/catalan_government_crawling huggingface dataset:
El Programa d'harmonització farmacoterapèutica (PHF) garanteix l'equitat en l'accés als medicaments hospitalaris i medicaments en recepta en l'àmbit del SISCAT, la millora en els nivells d'eficiència i efectivitat i en el nivell d'utilitat terapèutica, d'acord amb els principis d'ús racional, tenint en compte el marc de disponibilitat i la necessària optimització dels recursos.
El Programa és d'aplicació als medicaments hospitalaris dispensats per serveis de farmàcia hospitalaris i medicaments en recepta mèdica dispensats en les oficines de farmàcia.
D'acord amb el que recull el Reial decret llei (RDL) 9/2011, de 19 d'agost, en la prescripció, indicació o autorització de la dispensació de medicaments per denominació genèrica o denominació comercial es procedirà d'acord amb els punts següents.
Quan la prescripció es realitzi per denominació genèrica (principi actiu, dosi, forma farmacèutica i quantitat de l'envàs) es dispensarà un dels medicaments que, estant inclosos en les agrupacions homogènies establertes, tinguin autoritzat el preu menor.
Quan la prescripció es realitzi per denominació comercial:
Aquests punts seran d'aplicació tant per a les receptes emeses electrònicament com en format paper.
Una de les funcions del Programa d'harmonització farmacoterapèutica és portar a terme l'avaluació i el seguiment de la utilització i els resultats dels medicaments mitjançant el corresponent sistema d'informació i el registre de les dades clíniques i administratives que es considerin necessàries.
El Registre de Pacients i Tractaments (RPT) de la medicació hospitalària de dispensació ambulatòria (MHDA) és un registre de dades clíniques relacionades amb l'ús del medicament, que és omplert pels professionals sanitaris del SISCAT.
Els informes d'avaluació de resultats presenten dades sobre el compliment dels acords del programa d'harmonització farmacoterapèutica i de resultats en salut de la utilització dels medicaments harmonitzats.
Informe de seguiment de resultats dades 2013-2019
Informe de segument de resultats.
El fitxer de prestació farmacèutica del CatSalut permet disposar de dades sobre la prescripció i dispensació dels medicaments.
Els informes d'utilització i de seguiment de resultats inclouen informació provinent d'aquest fitxer i d'altres registres i bases de dades del CatSalut i d'altres entitats.
Informe del Registre de Tractament Farmacològic de la Malaltia d'Alzheimer a l'any 2019
Informe del Registre de Tratament Farmacològic de la Malaltia d'Alzheimer.
Objectiu transversal i de línia inclòs en la compra de serveis.
L'Índex de qualitat de prescripció farmacèutica (IQF) és una eina de la qual es dota al CatSalut per mesurar la dimensió cientificotècnica de la qualitat de la prescripció farmacèutica.
L'objectiu final de l'IQF és fomentar l'ús dels fàrmacs més cost-efectius i reduir la variabilitat entre els professionals de Catalunya.
L'IQF és una eina de gestió que permet avaluar de manera quantitativa i qualitativa la prescripció farmacològica, identificar les millors pràctiques i realitzar comparacions ( benchmarking ).
Proporciona informació per a la presa de decisions i permet la millora de la qualitat i l'eficiència.
Objectiu de línia inclòs en la compra de serveis de l'atenció a l'atenció especialitzada (AE).
L'Índex de qualitat de la prescripció farmacèutica de la medicació hospitalària de dispensació ambulatòria (IQF- MHDA) és una eina de gestió del CatSalut per monitorar i avaluar la qualitat assistencial en l'ús dels medicaments hospitalaris de dispensació ambulatòria.
L'IQF-MHDA permet realitzar comparacions entre territoris o centres ( benchmarking ) i avaluar la variabilitat de l'ús de la MHDA en el maneig de patologies amb un elevat impacte sanitari i social.
Així mateix, concreta i comunica de manera clara i concisa els estàndards de qualitat de la prescripció, estableix els seus nivells d'assoliment i fixa objectius de millora.
L'IQF-MHDA inclou diversos indicadors, específics per a patologies concretes o genèrics, amb els objectius següents:
S'inclouen a la llista dinàmica els nous medicaments qualificats amb la categoria D ("Medicaments sense valor terapèutic afegit") amb acord del PHF (Programa d'harmonització Farmacoterapèutica) publicat durant l'any 2020.
També es consideren aquelles associacions a dosis fixes que, tot i no ser avaluades pel PHF, tinguin la mateixa indicació que els seus components per separat sempre que, com a mínim, un d'aquests components hagi estat avaluat pel PHF amb una categoria D.
La consideració de l'activitat dels medicaments inclosos en aquesta llista és la que es generi a partir del dia 1 del mes següent en què el CatSalut comuniqui oficialment la seva inclusió en aquesta llista.
El CAMAPCE realitza una avaluació tècnica dels medicaments amb indicacions pròpies de l'atenció primària i comunitària i també de medicaments indicats per al tractament de patologies a càrrec de l'atenció especialitzada, que integra aspectes relatius a l'eficàcia, la seguretat i el cost.
Addicionalment, proposa recomanacions d'ús, accés i provisió harmonitzats dels medicaments que s'han de presentar a la CFT-SISCAT per a la seva valoració.
El CAMAPCE inclou predominantment professionals clínics assistencials i experts en l'àmbit del medicament.
També compta amb experts en economia i bioètica i amb representants de pacients.
El Consell assessor compta, a més, amb un panell d'experts consultors designats en funció de la seva expertesa en una àrea de coneixement rellevant al Programa.
Les persones que el componen actualment són:
El CAMH realitza una avaluació tècnica dels medicaments hospitalaris, que integra aspectes relatius a l'eficàcia, la seguretat i el cost.
Addicionalment, proposa recomanacions d'ús, accés i provisió harmonitzats dels medicaments que s'han de presentar a la CFT-SISCAT per a la seva valoració.
Les principals funcions d'aquest òrgan són:
El CAMH inclou predominantment professionals clínics assistencials i experts en l'àmbit del medicament.
També compta amb experts en economia i bioètica i amb representants de pacients.
El Consell Assessor compta, a més, amb un panell d'experts consultors designats en funció de la seva expertesa en una àrea de coneixement rellevant al Programa.
Les persones que el componen actualment són:
La CFT-SISCAT és un ens que informa el CatSalut dels criteris d'ús, accés i provisió harmonitzats dels medicaments i li proposa la seva aprovació.
A més, identifica, proposa i promou mesures per a la correcta implementació, compliment i seguiment dels criteris esmentats.
Les principals funcions de la Comissió són:
La CFT-SISCAT inclou representants de les diferents entitats proveïdores, del Departament de Salut i del propi del CatSalut.
També inclou representants de pacients, experts en medicaments i/o metodologia de recerca i experts en economia i bioètica.
La Comissió compta, a més, amb la participació de persones que, per raó dels seus coneixements i expertesa, puguin donar suport de manera puntual en temes específics.
Les persones que el componen actualment són:
Objectiu transversal i de línia inclòs en la compra de serveis.
L'Índex de qualitat de prescripció farmacèutica (IQF) és una eina de la qual es dota al CatSalut per mesurar la dimensió cientificotècnica de la qualitat de la prescripció farmacèutica.
L'objectiu final de l'IQF és fomentar l'ús dels fàrmacs més cost-efectius i reduir la variabilitat entre els professionals de Catalunya.
L'IQF és una eina de gestió que permet avaluar de manera quantitativa i qualitativa la prescripció farmacològica, identificar les millors pràctiques i realitzar comparacions ( benchmarking ).
Proporciona informació per a la presa de decisions i permet la millora de la qualitat i l'eficiència.
Aconseguir que el cost mitjà per DDD de les prescripcions de medicaments del grup d'antipsicòtics (N05A) en els centres de salut mental d'adults (CSMA) se situï per sota d'un determinat valor.
L'indicador cost / DDD permet detectar diferències en l'eficiència pel que fa a la selecció dels medicaments antipsicòtics.
Permet conèixer l'efecte desplaçament entre els principis actius amb noves formes galèniques i valorar la idoneïtat en el seu ús en termes d'eficiència.
Aconseguir que el percentatge de pacients amb combinació de 3 o més antipsicòtics, respecte al total de pacients amb prescripció d'antipsicòtics pel CSMA se situï per sota d'un valor mínim.
Objectiu de línia inclòs en la compra de serveis de l'atenció a la salut mental (CSMIJ).
Aconseguir que el percentatge de DDD de metilfenidat respecte del total de DDD de metilfenidat + atomoxetina + lisdexanfetamina + guanfacina se situï per sobre d'un valor mínim.
El metilfenidat és el principi actiu d'elecció en els pacients que requereixin tractament farmacològic pel TDAH.
Segons la revisió de la bibliografia realitzada, els pacients no candidats a rebre metilfenidat per manca de resposta, intolerància o contraindicació se situaria al voltant del 20%.
Aquest objectiu es fonamenta en el fet que una adequada revisió clínica hauria de comportar una baixa taxa d'incidències de prescripció per pacient.
Les recomanacions per dur a terme la revisió clínica i la conciliació de la medicació es recullen en el document Maneig bàsic de la medicació en el pacient crònic: conciliació, revisió, desprescripció i adherència.
Aquest document estableix la metodologia per facilitar l'assoliment d'una millora en la prescripció i l'adherència a la medicació.
Incrementar el percentatge de pacients ≥ 65 anys que han sofert fractura de maluc i reben tractament per l'osteoporosi amb posterioritat a l'alta.
Aquest objectiu s'ha treballat conjuntament amb el Pla Director de les malalties reumàtiques i aparell locomotor.
El tractament en pacients amb antecedent de fractura osteoporòtica és una recomanació de totes les guies de pràctica clínica; hi ha força evidència que el tractament disminueix les refractures i la mortalitat.
A l'indicador s'hi inclouen fàrmacs amb evidència demostrada en la reducció de fractures de maluc.
La recepta electrònica és una eina que permet la gestió integrada de la prestació farmacèutica, incorporant progressivament les prescripcions realitzades en els diversos àmbits assistencials.
La recepta electrònica, com altres projectes relacionats amb les tecnologies de la informació i la comunicació, s'emmarca en l'objectiu d'impulsar el desenvolupament i la utilització de les TIC i el treball en xarxa en l'àmbit de la salut, per avançar cap a un model basat en una atenció més personalitzada per a tota la ciutadania i la millora de la qualitat assistencial.
La recepta electrònica aporta importants avantatges davant la recepta en paper tradicional i afavoreix una prestació farmacèutica de més qualitat, integrada i més sostenible per al conjunt del sistema de salut.
La recepta electrònica és un projecte dinàmic en estat continu d'evolució.
No és només una eina de prescripció i dispensació, sinó que introdueix millores en informació al pacient, l'accessibilitat a la prestació i la seguretat en l'ús dels medicaments.
A continuació es recullen les millores més destacades:
És el full que es lliura a les persones i que conté tota la informació necessària per poder seguir correctament el tractament i alhora:
Actualment, amb la recepta electrònica és possible desplaçar-se a una altra comunitat autònoma, i recollir la medicació prescrita en qualsevol oficina de farmàcia.
Per a més informació, es pot consultar: La recepta electrònica.
Reial decret 1718/2010, de 17 de desembre, sobre recepta mèdica i ordres de dispensació.
Resultats de les diferents edicions de l'estudi de satisfacció amb la recepta electrònica.
VINCat és un programa del Servei Català de la Salut que estableix un sistema de vigilància unificat de les infeccions nosocomials als hospitals de Catalunya.
La seva missió és contribuir a reduir les taxes d'aquestes infeccions mitjançant la vigilància epidemiològica activa i continuada.
La bacterièmia de catèter és probablement la infecció relacionada amb el sistema sanitari amb més possibilitats de prevenció.
No obstant, aquesta complicació és encara freqüent en els hospitals de Catalunya, ocasionant infeccions greus, de elevada morbi-mortalitat.
El VINCat, conjuntament amb la Universitat de Barcelona ha elaborat un joc que permet reflexionar sobre la necessitat d'extremar les precaucions per prevenir les infeccions relacionades amb el sistema de salut.
El joc, que s'adreça principalment al personal sanitari en formació (medicina, infermeria, podologia i odontologia) permet fixar, d'una manera senzilla i lúdica, les principals fites de prevenció de la infecció.
Encara que no siguis un professional en formació et convidem a provar-lo.
Un estudi recent de la Facultat de Medicina de la Universitat de Minnesota va demostrar que hi ha molta informació perduda o canvis de diagnòstic, des de l'hospital d'enviament fins a l'hospital receptor.
Els investigadors van trobar que el 73% dels pacients van obtenir un nou diagnòstic després de la transferència, mentre que el 47% dels pacients van perdre un diagnòstic, segons els registres electrònics.
En el marc de la finalització per part d'un grup d'experts de l'ICS del document de cures del catèter vascular, volem fer una jornada centrada en la prevenció d'aquestes complicacions, especialment de les bacterièmies però també sobre el fracàs del catèter, el gran desconegut.
L'objectiu principal de la jornada és donar una visió actualitzada d'aquests problemes, fer extensiu el coneixement que aporta aquest nou document a tots els centres i àmbits assistencials i comentar els aspectes més rellevants en la prevenció de les complicacions relacionades amb l'accés vascular.
La inserció d'un catèter venós és el procediment invasiu que es realitza amb més freqüència en l'àmbit assistencial.
Pràcticament tots els pacients hospitalitzats duen un o més catèters vasculars durant l'estada hospitalària, majoritàriament un catèter venós perifèric.
D'altra banda, la creixent utilització del catèter venós en altres entorns com en els centres socio-sanitaris, hemodiàlisi o l'àmbit comunitari (quimioteràpia, nutrició parenteral o hospitalització domiciliària), ha generalitzat l'ús d'aquest dispositius a tots els nivells de l'atenció sanitària.
Les complicacions relacionades amb el catèter venós (bacterièmia, flebitis, trombosi i extravasació, entre d'altres) són les més prevenibles amb l'aplicació de recomanacions i guies de bones pràctiques clíniques.
Estem segurs que aquesta jornada serà d'especial interès per a tots aquells professionals implicats en les cures i prevenció de les complicacions relacionades amb aquest procediment, i per aquest motiu el director del programa VINCat, el senyor Miquel Pujol, convida els professionals de la salut que us reserveu el matí del 5 de desembre i en breu us facilitarem detalls del lloc i programa de la jornada.
Unitat d'Expertesa Clínica en malalties minoritàries
Xarxa d'Unitats d'Expertesa clínica en malalties minoritàries
Grup de malalties minoritàries objecte d'atenció de la XUEC
Agrupacions de les malalties objecte d'atenció d'una XUEC
European Reference Network for rare and complex dieseases (Xarxes de Referència Europea en malalties minoritàries i complexes)
Unitat que es presenta per ser reconeguda com a UEC
Unitat sol·licitant resultat de l'aliança de més d'un centre proveïdor de salut
Persona responsable de la unitat i de la relació amb el CatSalut
Persona responsable de l'àrea/subàrea per la qual la unitat sol·licitant es presenta
Tecnologies de la Informació i la Comunicació
Aplicació de les Tecnologies de la Informació i la Comunicació (TIC) en el diagnòstic, seguiment i gestió sanitària
Nexe d'unió entre especialistes i pacients
Sistema Sanitari Integral d'utilització pública de Catalunya
Les infeccions hospitalàries o nosocomials, que constitueixen la part més important de les infeccions relacionades amb l'assistència sanitària, provoquen un augment de la morbiditat, la mortalitat i la durada de l'estada hospitalària, comportant no tan sols un problema de salut per als pacients, sinó també una enorme càrrega econòmica per a tot el sistema.
Tenir un coneixement clar i precís del cost econòmic d'aquestes infeccions ha de servir per posar de relleu la importància d'invertir recursos en els programes de control de les infeccions nosocomials que, d'altra banda, són evitables en un percentatge molt elevat d'ocasions si s'apliquen les mesures preventives adequades.
El podeu descarregar directament des de la nostra pàgina.
Gràcies a tots/es per l'esforç comú i poder disposar d'unes dades tan fiables.
Les recaigudes en aquells pacients que han patit una infecció per Clostridioides difficile produeixen un augment de l'estrès emocional i físic dels pacients i són causa d'una gran pèrdua econòmica i de recursos.
Segons dades del VINCat són una de les infeccions més prevalent en els nostres centres.
Són molts els països del nostre entorn que estan dedicant una gran quantitat de recursos a la prevenció i control.
La recerca passa per una millor vigilància que permeti identificar els factors de risc i aquelles poblacions que són més vulnerables.
La literatura mostra que han augmentat el coneixement sobre la infecció principalment els factors de risc, l'impacte sobre la qualitat de vida dels pacients, l'efecte dels antibiòtics i els tractaments, els procediments d'higiene i neteja durant l'estada hospitalària i les conseqüències socials i en salut a l'alta del malalt.
L'estudi del VINCat de recaigudes té com a objectiu desenvolupar aquest coneixement a Catalunya fent una vigilància exhaustiva dels casos i recopilat les variables que tenen més influencia en el pronòstic d'aquesta malaltia.
L'ús inadequat dels antibiòtics és un problema d'interès global que comporta impactes significatius.
Contribueix a presentar pitjors resultats terapèutics, la selecció de resistències bacterianes, efectes adversos innecessaris i un increment del cost econòmic.
Aquest fet, juntament amb l'actual complexitat en el maneig de les malalties infeccioses, fa imprescindible l'establiment de programes d'optimització de l'ús d'antimicrobians (PROA), tant en els hospitals com en els centres d'atenció primària.
El programa VINCat-PROA-Pediatria és una iniciativa que aglutina a hospitals de Catalunya que atenen a pacients pediàtrics.
Els objectius principals són millorar els resultats clínics dels pacients pediàtrics, optimitzar l'ús dels antimicrobians i minimitzar els esdeveniments adversos associats a la utilització d'antimicrobians (incloent l'aparició i disseminació de resistències).
El programa VINCat-PROA-Pediatria estableix indicadors comuns als centres participants per tal d'assolir aquests objectius mitjançant l'anàlisi de dades, l'elaboració de recomanacions i la promoció d'intervencions de millora, formació i recerca de manera conjunta, centrada en l'atenció a pediatria.
El grup VINCat-PROA-Pediatria és un subgrup integrat dins del Grup de treball d'optimització de l'ús dels antibiòtics del VINCat-PROA i forma part del programa del Servei Català de la Salut per a la vigilància de les infeccions nosocomials als hospitals de Catalunya (VINCat).
Compta amb el suport institucional de la Societat Catalana de Pediatria, Societat Catalana de Malalties Infeccioses i Microbiologia Clínica i de la Societat Catalana de Farmàcia Clínica.
Els catèters vasculars són indispensables en la pràctica mèdica.
La seva utilització s'ha incrementat de forma molt significativa durant els darrers anys, de tal forma que és molt infreqüent que un pacient no dugui un catèter vascular, especialment un perifèric, en algun moment de la seva hospitalització.
Encara que està àmpliament acceptat que el catèter venós central suposa un risc de bacterièmia superior al perifèric, la gran quantitat de catèters perifèrics que es col·loquen fa que el nombre absolut de bacterièmies produïdes per aquest tipus de catèter sigui també força elevat.
Recentment s'ha demostrat que l'aplicació d'una senzilla llista de mesures pot reduir de forma significativa, pràcticament fer desaparèixer, la bacterièmia per catèter central a les àrees de pacients crítics.
2006) L'aplicació d'aquests llistats senzills de mesures preventives no s'ha establert en unitats d'hospitalització convencionals.
En aquest context, proposem una intervenció amb la finalitat de prevenir les bacterièmies relacionades amb catèters perifèrics i centrals a diferents hospitals catalans.
Principal: Avaluar l'efectivitat d'un programa multimodal, dirigit als professionals de la salut, per reduir les Bacterièmies Relacionades amb Catèter Venós (BRCV), en els pacients ingressats en unitats d'hospitalització convencionals.
Específics: - Reduir el 20% la taxa de bacterièmies relacionades a catèter vascular perifèric i central en pacients de les unitats d'hospitalització convencional. - Reduir el 25% la taxa de BRCVP causades per Staphylococcus aureus. - Avaluar el compliment de les mesures de prevenció.
A Catalunya, segons dades d l'informe VINCat 2017, al voltant del 8% dels pacients ingressats en els hospitals adquireixen una infecció en el propi centre sanitari.
A Catalunya, segons dades de l'informe VINCat 2017, al voltant del 8% dels pacients ingressats en els hospitals adquireixen una infecció en el mateix centre sanitari.
Això és degut tant a les característiques dels pacients ingressats, més susceptibles a l'adquisició d'infeccions per l'augment de l'edat i comorbiditats, però també per una major complexitat de l'assistència sanitària que ha permès per una banda un augment significatiu i dels més alts d'Europa en l'expectativa de vida, però que comporta alhora un major nombre de tècniques invasives complexes i per tant de risc d'infecció.
Entre d'altres, les dades de l'informe 2017 reflecteixen un fenomen preocupant observat en la major part de països desenvolupats, com és l'increment de microorganismes resistents als antibiòtics i de Clostridium difficile, situació que ha facilitat la creació dels equips "PROA" per optimitzar l'ús dels antibiòtics.
També i de forma molt positiva hem evidenciat una reducció mot notable d'infeccions relacionades amb dispositius com el catèter vascular i de les taxes d'infecció de procediments quirúrgics com la cirurgia colo-rectal, fruit dels esforços efectuats en els darrers anys.
El VINCat, és el programa de referència de les infeccions relacionades amb l'assistència sanitària del Servei Català de la Salut (CatSalut).
Implementat en el 2006 i que inclou 70 centres hospitalaris de pacient aguts i 83 centres sociosanitaris.
Aquest programa és la millor eina que disposem per prevenir esdeveniments adversos relacionats amb les IRAS i reduir les taxes d'infeccions.
Miquel Pujol, director del programa, " és cabdal disposar de dades fiables de cada centre i poder-les utilitzar per establir mesures de prevenció on es necessitin ".
La prevenció de les IRAS es basa principalment a establir accions locals mitjançant els equips de control de la infecció.
Més de 500 professionals dels hospitals catalans estan treballant a millorar la seguretat dels pacients reduint les infeccions, reportant dades al centre coordinador del programa i establint mesures de prevenció.
Són els nostres garants de la qualitat assistencial.
El VINCat proporciona informació de 9 objectius de vigilància i més de 50 indicadors.
A més, conjuntament amb el Departament de Salut, impulsa iniciatives transversals com el PREVINQCat, destinat a reduir les taxes d'infecció quirúrgica a través de la implementació sistemàtica a tots els centres hospitalaris de mesures d'alt grau d'evidència en la prevenció de les infeccions.
Aquesta és la línia de treball del Programa, un treball multidisciplinari que involucra molts col·lectius, i que tindrà continuïtat amb altres iniciatives similars.
Gràcies a tots/es per l'esforç comú i poder disposar d'unes dades tan fiables.
Si teniu qualsevol comentari o aportació podeu escriure al correu electrònic del Centre coordinador VINCat: [EMAIL].